**Egy millió forinttal köszönte meg a Tolna Vármegyei Balassa János Kórház áldozatos munkáját a Ferropatent Zrt.**

Az idén immár negyedik alkalommal rendezte meg éves orvos-vállalkozó találkozóját a szekszárdi Ferropatent Group.

Az esemény mottójának 2024-ben az „Összefogás az egészségért” szlogent választották, ezzel igyekeztek kifejezni köszönetünket és támogatásunkat a számos kihívással és nehézséggel küzdő egészségügyben, illetve a velük társ szervezetekben dolgozó kollégák felé.

A  Semmelweis nap gondolatához is kötődően, de eltérő időpontban, ezúttal szeptember 27-én látták vendégül az egészségügyi dolgozókat a katasztrófavédelem, a mentők és a rendvédelem munkatársait, valamint az egészségügyi irányításban résztvevőket.

Szabó Sándor a Ferropatent cégcsoport elnök-vezérigazgatója hálás szavakkal köszönte meg a Tolna Vármegyei Balassa János Kórház dolgozóinak munkáját, melyet idén is egy millió forinttal támogatott.

Az ünnepi rendezvényen Dr. Horváth Kálmán főispán, Süli János országgyűlési képviselő, valamint Berlinger Attila, Szekszárd város polgármestere méltatta beszédében a meghívottakat. A polgármester hangsúlyozta, a városi közgyűlés kiemelt célja - hivatalos beiktatásukat követően- minden tőlük telhető támogatást megadni a város egészségügyi szereplőinek.